ગુઢી પાડવાના દિવસે એટલે કે ચૈત્ર મહિનાના પહેલા દિવસે નયણા કોઠે લીમડાનાં પંચાંગના સેવનથી આરોગ્યમાં અનેરો ફાયદો થતો હોય છે, જેમ કે હેમંત, શિશિર, વસંત, ગ્રીષ્મ, વર્ષા અને શરદ ઋતુ વખતે સૃષ્ટિમાં અનેક ફેરફારો આવતા હોય છે અને આપણે જેમ એસી રૂમમાંથી બહાર નીકળીએ અને બહારનું વાતાવરણ બદલાઈ જતું હોય છે તે પ્રમાણે કેટલાક ઋતુપરિવર્તનમાં અને નક્ષત્રના સંધિકાળે આપણા વડવાઓએ અગમચેતી વાપરીને કફ, પિત્ત અને વાતની વિકૃત અવસ્થાને સમ કરવા માટે અલગ અલગ ઔષધિ પ્રયોગો આપેલા છે.